Document ID: 32001D0400

Komisijas Lēmums
(2001. gada 17. maijs),
ar kuru attiecībā uz Ķīnas Tautas Republiku groza pielikumu Komisijas Lēmumam 97/4/EK, ar ko sastāda to ārpuskopienas valstu uzņēmumu pagaidu sarakstus, no kuriem dalībvalstis atļauj ievest svaigu mājputnu gaļu
(izziņots ar dokumentu Nr. C(2001) 1425)
(Dokuments attiecas uz EEZ)
(2001/400/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK [1] par nosacījumiem, lai pārejas periodam sastādītu to ārpuskopienas valstu uzņēmumu pagaidu sarakstus, no kuriem dalībvalstīm ir atļauts ievest dažus dzīvnieku valsts produktus, zvejniecības produktus vai dzīvas gliemenes, kas grozīts ar Lēmumu 2001/4/EK [2], un jo īpaši tā 2. panta 1. punktu,
tā kā:
(1) Ar Komisijas Lēmumu 97/4/EK [3] ir sastādīti to ārpuskopienas valstu uzņēmumu pagaidu saraksti, no kuriem dalībvalstis atļauj ievest svaigu mājputnu gaļu.
(2) Komisijas Lēmuma 94/984/EK [4], ar ko nosaka veterinārsanitārās prasības un dzīvnieku veselības apliecības, lai varētu ievest svaigu mājputnu gaļu no ārpuskopienas valstīm, un kas grozīts ar Komisijas Lēmumu 2000/352/EK [5], I pielikumā, kurā ietverts to ārpuskopienas valstu vai ārpuskopienas valstu daļu saraksts, kurām atļauts izmantot minētā lēmuma II pielikumā paredzētās apliecības, ir iekļauta Ķīnas Tautas Republika.
(3) Ar Komisijas Lēmumu 94/984/EK, kas grozīts ar Komisijas Lēmumu 2000/352/EK, Ķīnas Tautas Republikai ir atļauts izmantot B parauga apliecību, taču tikai Shanghai municipalitātē, izņemot Chongming novadu, kā arī Weifang, Linyi un Qindao apgabalā Shandong provincē.
(4) Valsts Uzskaites inspekcijas un karantīnas administrācija (CIQ-SA) ir Ķīnas Tautas Republikas atbildīgā iestāde par apliecību izdošanu attiecībā uz svaigu mājputnu gaļu.
(5) Ķīnas Tautas Republika ir nosūtījusi to uzņēmumu sarakstu, kuros ražo svaigu putnu gaļu no iepriekš minētajiem reģioniem un attiecībā uz kuriem atbildīgās iestādes apliecina, ka minētie uzņēmumi atbilst Kopienas noteikumiem.
(6) Ievērojot Kopienas noteikumus, Pārtikas un veterinārijas birojs izdarīja vairākas pārbaudes; tā kā šīs pārbaudes parādīja, ka Ķīnas Tautas Republikas ieteiktie uzņēmumi atbilst attiecīgo Kopienas tiesību aktu prasībām.
(7) Tāpēc saskaņā ar Padomes Lēmumā 95/408/EK attiecībā uz noteiktām valstīm paredzēto procedūru var sastādīt Ķīnas Tautas Republikas to uzņēmumu pagaidu sarakstu, kas ražo svaigu mājputnu gaļu.
(8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikuma tekstu pievieno Komisijas Lēmuma 97/4/EK pielikumam.
2. pants
Šis lēmums ir adresēts dalībvalstīm.
3. pants
Šo lēmumu piemēro no 2001. gada 24. maija.
Briselē, 2001. gada 17. maijā

Labels: 3
17
18
6